Diari Oficial de la Generalitat Valenciana


Sumari del DOGV 872, del 20-07-1988 (1988/811677)

ORDRE de 14 d'abril de 1988, per la qual es convoquen ajuts per a progames d'activitats sobre temes de la dona
--------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/14/(2)/dof/vci/html**

### Dades del document

Número de DOGV
:   872

Data del DOGV
:   20-07-1988

Secció del DOGV
:   DISPOSICIONS GENERALS

Número del document
:   1988/811677


Data del document
:   14-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'abril de 1988, per la qual es convoquen ajudes per a programes d'activitats sobre temes de la dona.  
L?Estatut d'autonomia de la Comunitat Valenciana, aprovat per Llei Orgànica 5/1982, d'1 de juliol, estableix en l'article 31.26 com a competència exclusiva de la Generalitat Valenciana, la promoció de la Dona.  
Tot exercint l'esmentada competència el Consell de la Generalitat Valenciana, a proposta del Conseller de Cultura, Educació i Ciència, va aprovar mitjançant Decret 29/1988, de 7 de març, la creació de l'Institut Valencià de la Dona, com a organisme adscrit a la Conselleria de Cultura, Educació i Ciència.  
L?Article segon de l'esmentat Decret estableix que «l'Institut Valencià de la Dona té com a finalitat principal la promoció i el foment de les condicions que possibiliten la igualtat social d'ambdós sexes i la participació de la dona en la vida política, econòmica, cultural i social.  
Per obtenir la finalitat proposada l'Institut Valencià de la Dona no solament realitza un programa d'activitats que gestiona directament, sinó també intenta promoure els programes d'actuació que en l'àrea de la dona duen a terme altres entitats públiques i privades i, en particular, les corporacions locals i les associacions de dones, a través de la concessió d'ajuts econòmics, realitzats mitjançant convocatòria pública.  
Per això, fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, a proposta de l'Institut Valencià de la Dona  
ORDENE:  
Article primer  
La Conselleria de Cultura, Educació i Ciència, a proposta de l'Institut Valencià de la Dona, i dins dels límits que determinen els crèdits aprovats en el pressupost convoca ajuts destinats a programes d'activitats sobre temes de la dona, realitzats o a realitzar durant 1988.  
Article segon  
Els ajuts se satisfaran amb càrrec al capítol IV del Pressupost de Despeses de la Conselleria de Cultura, Educació i Ciència per a 1988.  
Article tercer  
S'aproven les bases per les quals es regirà aquesta convocatòria, incloses com a Annex en aquesta Ordre.  
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 14 d'abril de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES  
Primera: Els programes a subvencionar hauran de referir-se prioritariament a:  
a) Amb caràcter general:  
- Difondre els drets que l'ordenament jurídic reconeix a les dones.  
- Denunciar els mals tractes soferts per les dones.  
- Aconseguir la igualtat d'oportunitats per a les dones en totes les àrees de la vida social.  
- Divulgar el pensament feminista i l'establiment de formes de coordinació entre les diferents associacions de dones.  
- Incrementar la participació de la dona en la vida social i política.  
- Imatge de la dona als mitjans de comunicació.  
- Animació Sòcio-Cultural, dirigida especialment als sectors menys atesos.  
- Elaborar fullets i material àudio-visual de caràcter informatiu i formatiu sobre temes d?interès de les dones.  
- Realitzar estudis i projectes d'investigació sobre la situació de la dona.  
b) Projectes relacionats amb l'educació:  
- Potenciar la igualtat d'oportunitats entre dones i homes en el sistema educatiu.  
- Sensibilitzar tots els agents socials sobre els estereotips sexistes que perduren en el sistema educatiu, per a obtenir una major diversificació de les opcions professionals de les joves a través d'una orientació escolar i professional no sexista.  
- Elaborar materials didàctics no sexistes per a utilitzar a l'aula.  
- Activitats d'educació compensatòria per a dones que es troben fora del sistema educatiu, per a la incorporació al camp de l'educació i la formació.  
c) Projectes relacionats amb el treball de les dones:  
- Potenciar la incorporació de la dona al món laboral i sensibilitzar els agents socials sobre els problemes d'ocupació femenins, la necessitat de la qualificació i la diversificació professional.  
d) Projectes relacionats amb la salut de les dones:  
- Impulsar entre les dones una actitut positiva cap a la salut, entesa com a benestar bio-psico-social de les persones.  
- Fomentar un coneixement millor dels problemes específics de la salut de les dones entre professionals sanitaris.  
Segona: Podran optar a aquests ajuts:  
a) Les entitats que pertanyen a altres Administracions Públiques que realitzen activitats en l'àrea de la dona.  
b) Les associacions, institucions o entitats sense voluntat lucrativa, les activitats de les quals es despleguen en l'àmbit de la Comunitat Valenciana.  
c) Persones naturals que realitzen activitats en l'àrea dels drets de la dona.  
En cap cas en podran ser beneficiaris els organismes que formen part de la Conselleria de Cultura, Educació i Ciència.  
Tercera: La instància de sol·licitud es formalitzarà en el model que s'inclou després d'aquest Annex i haurà de portar adjunta la documentació següent que s'haurà de presentar per triplicat:  
- Fotocòpia del DNI de la persona que signe la sol·licitud.  
- Fotocòpia del CIF, llevat que es tracte de persones naturals.  
- Fotocòpia de la inscripció en el Registro Nacional de Associacions del Ministeri del Interior quan siguen associacions d'àmbit nacional, i en el Registre d?associacions de la Generalitat Valenciana, en el cas d'associacions d'àmbit autonòmic.  
- Projecte detallat on consten les activitats a realitzar i termini d'aquestes.  
- Pressupost detallat de les activitats per a les quals se sol·licita subvenció, especificant, si s'escau, altres fonts de finançació del projecte.  
- Número de compte corrent, entitat bancària, sucursal, domicili de la sucursal on fer efectiva la subvenció i persona o entitat titular del compte.  
Quan a la sol·licitud no se li adjuntés la documentació requerida o la que s'hi presentés tingués algun defecte formal, es requerirà les/els interessades/ts perquè presenten la documentació que hi resta o reparen el defecte en el termini de deu dies, tot i advertint que en cas de no fer-ho s'arxivarà sense més la documentació que s'hi sol·licitava.  
Quarta: El termini de presentació de sol·licituds finalitzarà el dia 30 de setembre.  
Cinquena: Les sol·licituds podran presentar-se a l'Institut Valencià de la Dona, C/ Nàquera, 9, en el Registre General de la Conselleria de Cultura, Educació i Ciència, als Serveis Territorials, o per qualssevol dels mitjans establerts en l'article 66 de la Llei de Procediment Administratiu.  
Sisena: El Conseller de Cultura, Educació i Ciència, resoldrà, a proposta de l'Institut Valencià de la Dona, la concessió o denegació dels ajuts sol·licitats, així com la quantia d'aquests.  
Setena: Els ajuts s'abonaran en la forma següent:  
- El pagament del 50% de la quantia concedida començarà a tramitar-se a partir de la data de la Resolució.  
- La resta una vegada finalitzat el programa, amb la justificació prèvia de la totalitat de la despesa efectuada amb càrrec a la subvenció concedida.  
Les/els beneficiàries/beneficiaris restaran obligades/ts a la devolució de la quantitat de les subvencions rebudes si la despesa no es produïda per qualsevol imprevist, o quan es comprove una modificació substancial de les finalitats per a les quals es va concedir la subvenció, i igualment quan per percebre altres subvencions es cobrira totalment la quantitat de la despesa.  
Vuitena: Les persones o entitats beneficiàries de les subvencions hauran de presentar, una vegada realitzada l'activitat, la documentació següent:  
- Compte justificatiu de la despesa efectuada, mitjançant factura original i còpia.  
- Memòria explicativa de la realització de les activitats subvencionades, amb avaluació dels resultats obtinguts.  
Aquesta documentació haurà de ser presentada abans del 31 de desembre de 1988.  
Per altra banda, en el supòsit de realitzar publicitat, gràfica o escrita, de les activitats subvencionades, s'haurà de fer constar el patrocini de l'Institut Valencià de la Dona.  
MODEL D?INSTANCIA  
Sra/Sr amb DNI num   
domiciliada/at a carrer núm   
telèfon en representació d CIF   
amb domicili social a localitat   
província codi postal telèfon   
data de creació nombre d'associades/ts àmbit d'actuació(1)   
EXPOSA:  
1) Que convocats ajuts econòmics per a la realització d?activitats relacionades amb la problemàtica de la dona, per Ordre de la Conselleria de Cultura, Educació i Ciència   
d i acceptant les bases de la convocatòria.  
SOL·LICITA:  
1) Que li siga concedida la quantitat d pessetes per a la realització de les activitats detallades en el Projecte que s'hi remet.  
2) Que per a abonar l'esmentat ajut designa el compte bancari  
núm banc ,  
sucursal carrer ,  
població titular del compte ,  
 València, d de 1988  
HBLE SR. CONSELLER DE CULTURA, EDUCACIO I CIENCIA  
(1) local, comarcal, autonòmic, nacional.


Còpia Permalink ELI